Diari Oficial de la Generalitat Valenciana


Sumari del DOGV 9709, del 23-10-2023 (2023/10413)

RESOLUCIÓ d'11 d'octubre de 2023, del director general de LABORA Servei Valencià d'Ocupació i Formació, per la qual s'incrementa l'import màxim que ha de finançar les ajudes convocades mitjançant la Resolució de 30 de desembre de 2022, del director general de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades amb càrrec a l'exercici pressupostari 2023, en aplicació de l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg nacional de qualificacions professionals efectuat per les administracions competents i se n'estableixen bases reguladores, així com les condicions per a finançar-la.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9709

Data del DOGV
:   23-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10277


Data del document
:   11-10-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

RESOLUCIÓ d'11 d'octubre de 2023, del director general de LABORA Servei Valencià d'Ocupació i Formació, per la qual s'incrementa l'import màxim que ha de finançar les ajudes convocades mitjançant la Resolució de 30 de desembre de 2022, del director general de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades amb càrrec a l'exercici pressupostari 2023, en aplicació de l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg nacional de qualificacions professionals efectuat per les administracions competents i se n'estableixen bases reguladores, així com les condicions per a finançar-la. [2023/10549]  
  
  
  
Mitjançant la Resolució de 30 de desembre de 2022, del director general de LABORA Servei Valencià d'Ocupació i Formació, publicada en el DOGV núm. 9521, de 27 de gener de 2023, es va aprovar la convocatòria per a la concessió de subvencions per a la realització d'accions formatives dirigides prioritàriament a persones desocupades, amb càrrec a l'exercici pressupostari 2023, en aplicació de l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg nacional de qualificacions professionals, efectuada per les administracions competents, i s'estableixen bases reguladores i les condicions per al seu finançament.  
En el resolc segon de la resolució s'estableix que es destinarà per a atendre les subvencions un import global màxim de 05.354.179,00 € amb càrrec a la línia de subvenció S0218000 del capítol IV del subprograma 322.52, del pressupost de LABORA Servei Valencià d'Ocupació i Formació per a l'exercici 2023, amb el desglossament que s'indica en la convocatòria amb caràcter estimatiu, en tractar-se d'una convocatòria de tramitació anticipada. En el mateix resolc s'indica que «la dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell».  
Per la Resolució de 24 de febrer de 2023, del conseller d'Economia Sostenible, Sectors Productius, Comerç i Treball, s'autoritza una generació de crèdit per majors ingressos del Ministeri d'Educació i Formació Professional, i s'incrementa la línia en 84.673.767,07 €.  
  
Finalment, d'acord amb el que es disposa en el resolc sisé de la Resolució de 30 de desembre de 2022, el termini de presentació de sol·licituds ha finalitzat i en atenció a l'elevat nombre de sol·licituds presentades en la modalitat Col·lectius es pot incrementar el crèdit assignat per a aquesta modalitat en l'apartat tres del resolc segon de la resolució de convocatòria.  
D'acord amb això, i fent ús de la facultat que confereix a aquesta direcció general l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació,  
  
En conseqüència i en virtut de les esmentades facultats, resolc:  
  
Primer  
Incrementar la dotació pressupostària assignada en el resolc segon de la resolució de 30 de desembre de 2022, del director general de LABORA Servei Valencià d'Ocupació i Formació (DOGV 9521) per la qual es va aprovar la convocatòria per a la concessió de subvencions per a la realització d'accions formatives dirigides prioritàriament a persones desocupades, amb càrrec a l'exercici pressupostari 2023, en aplicació de l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg nacional de qualificacions professionals, efectuada per les administracions competents, i s'estableixen bases reguladores i les condicions per al seu finançament, amb càrrec a la línia genèrica de subvenció S0218000 del capítol IV del subprograma 322.52, del pressupost de LABORA Servei Valencià d'Ocupació i Formació per a l'exercici 2023, fins a un import global màxim de 66.882.353,00 €, la qual cosa suposa un increment de 5.897.523,00 € que s'afig a la dotació inicial estimada que ascendia a 95.621.001,00 €.  
  
  
Segon  
A conseqüència de l'increment de la dotació pressupostària assignada en el resolc segon de la Resolució de 30 de desembre de 2022, contemplada en el resolc primer de la present resolució, s'incrementa l'import assignat en el punt tres del resolc segon de la Resolució de 30 de desembre de 2022 a la modalitat Col·lectius en 5.897.523,00 euros.  
  
  
Modalitat Dotació inicial publicada Increment Dotació final  
Modalitat Col·lectius 92.497.776,00 € 5.897.523,00 € 89.190.208,00 €  
  
  
Contra el present acte que esgota la via administrativa, podrà interposar-se recurs potestatiu de reposició davant aquest mateix òrgan en el termini d'un mes a partir de l'endemà de la publicació de la present resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu davant el jutjat contenciós administratiu competent, de conformitat amb el que s'estableix en l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere convenient  
La present resolució produirà efectes a partir del dia de la signatura i serà publicada en el Diari Oficial de la Generalitat Valenciana.  
  
València, 11 d'octubre de 2023.- El director general de LABORA Servei Valencià d'Ocupació i Formació: Antonio Galvañ Diez.